b'\n_START_ARTICLE_\nL. N. Gumilyov Eurasian National University\n_START_PARAGRAPH_\nAng L. N. Gumilyov Eurasian National University (ENU) (Kazakh: \xd0\x9b.\xd0\x9d. \xd0\x93\xd1\x83\xd0\xbc\xd0\xb8\xd0\xbb\xd1\x91\xd0\xb2 \xd0\xb0\xd1\x82\xd1\x8b\xd0\xbd\xd0\xb4\xd0\xb0\xd2\x93\xd1\x8b \xd0\x95\xd1\x83\xd1\x80\xd0\xb0\xd0\xb7\xd0\xb8\xd1\x8f \xd2\xb1\xd0\xbb\xd1\x82\xd1\x82\xd1\x8b\xd2\x9b \xd1\x83\xd0\xbd\xd0\xb8\xd0\xb2\xd0\xb5\xd1\x80\xd1\x81\xd0\xb8\xd1\x82\xd0\xb5\xd1\x82\xd1\x96 (\xd0\x95\xd2\xb0\xd0\xa3), Ruso: \xd0\x95\xd0\xb2\xd1\x80\xd0\xb0\xd0\xb7\xd0\xb8\xd0\xb9\xd1\x81\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd1\x83\xd0\xbd\xd0\xb8\xd0\xb2\xd0\xb5\xd1\x80\xd1\x81\xd0\xb8\xd1\x82\xd0\xb5\xd1\x82 \xd0\xb8\xd0\xbc\xd0\xb5\xd0\xbd\xd0\xb8 \xd0\x9b.\xd0\x9d. \xd0\x93\xd1\x83\xd0\xbc\xd0\xb8\xd0\xbb\xd1\x91\xd0\xb2\xd0\xb0 (\xd0\x95\xd0\x9d\xd0\xa3)), ay isang pambansang\xc2\xa0unibersidad sa\xc2\xa0 pananaliksik\xc2\xa0at pinakamalaking institusyon para sa mas mataas na edukasyon sa Nur-Sultan, Kazakhstan._NEWLINE_Ang unibersidad ay itinatag noong 23 Mayo 1996 bilang resulta ng pagsasanib ng Akmola Civil Engineering Institute at Akmola Pedagogical Institute. Ito ay pinangalanang L. N. Gumilyov Eurasian University bilang parangal sa ideya ng Eurasian Union at ng historyador at etnologong si\xc2\xa0Lev Gumilyov, na siyang nagtatatag ng konseptong\xc2\xa0Eurasianismo. Bilang resulta ng pagsanib pa ng Academy of Diplomacy of Ministry of International Relations of Kazakhstan noong 2000, ito ay pinalitan ng pangalan bilang\xc2\xa0L. N. Gumilyov Eurasian State University at noong 2001, ang unibersidad na nakatanggap ng istatus na pambansang unibersidad at napalitan muli ng pangalan sa kasalukuyan nitong ginagamit._NEWLINE_Ang ENU ay nagbibigay ng instruksyon sa antas undergraduate at gradwado sa humanidades, agham panlipunan, natural na agham, enhenyeriya\xc2\xa0at agham militar.'